**CAPTURE19**

**Europol 2019**

**Natječaj za**

**najbolju fotografiju**

**Obriši prašinu s objektiva svoje kamere za naš “CAPTURE19” foto natječaj i osvoji putovanje za dvoje u Europol u Den Haag.**

Prihvaćamo sve radove koji dolaze od profesionalnih i fotografa amatera koji rade za agencije za provedbu zakona ili časopise agencija za provedbu zakona u zemljama EU odnosno zemljama s kojima Europol ima ugovor o suradnji. Svaki fotograf može poslati do pet fotografija.

Ove godine postoje tri kategorije radova:

1. **Učiniti Europu sigurnijom.** EU službenici za provedbu zakona na radnom mjestu, čineći Europu sigurnijim mjestom. Operativni uvidi u borbu protiv organiziranog kriminaliteta, npr. narkotici ili krijumčarenje oružja, trgovina ljudima, krivotvorenja ili pokazne vježbe odnosno manevri. Agencije za provedbu zakona u apstraktnoj, panoramskoj ili umjetničkoj formi.
2. **Kibernetički kriminal.** Kibernetički kriminal je u porastu i tehnologija utječe na sve aspekte naših života. Računalni kriminalci, zloćudni računalni programi, prevare s kreditnim karticama, Internet stvari, digitalna forenzika, računalni napadi, DDoS napadi te tehnologija općenito mogu biti predmet ove kategorije.

1. **Različitost i uključivanje.** Ovaj dio pozdravlja različitost u provedbi zakona. Može se usredotočiti na utjecaj (slaveći pritom različitost žena i muškaraca koji su posvetili svoje živote kako bi Europa postala sigurnije mjesto) rada službenika za provedbu zakona koji služe u različitim društvima.

Pobjednik u svakoj kategoriji osvojiti će dvodnevno putovanje za dvije osobe u Den Haag ili Amsterdam uključujući posjetu Europolu. Ukoliko se ne proglasi pobjednik u nekoj od kategorija, dodatna nagrada dodijelit će se u jednoj od preostalih kategorija.

Rok za predaju radova: **15. kolovoza 2019**

**Prijavite se putem mreže:** [**www.europol.europa.eu**](http://www.europol.europa.eu/photo2014)

***Važno! Ovaj obrazac potrebno je proslijediti na   
web stranici natjecanja za najbolje fotografije***

**Obrazac B: Pristanak subjekta**

*Svaka* prepoznatljiva osoba na *svakoj* fotografiji mora

dati svoj pristanak popunivši jedan od ovih formulara.

**Ime:**

**E-pošta:**

**Telefon:**

**Poštanska adresa:**

Dajem svoju potpunu suglasnost za Europolovu uporabu moje/ih fotografije/a, kao i povezanog/ih opisa, a u vezi s Europolovim fotografskim natječajem o provedbi zakona, Europolovim kalendarima i svim drugim Europolovim publikacijama, objavljenim na intranetu, internetu ili u pisanim medijima.

Nadalje se slažem da Europol može upotrebljavati fotografiju/e za bilo koju drugu aktivnost povezanu s njegovim mandatom te da u tu svrhu fotografiju/e može pohraniti.

Svjestan/Svjesna sam da prije objave moja/e fotografija/e kao i povezani opis/i može/mogu biti preuređeni.

U svakome trenutku imam pravo povući svoj pristanak iz bilo kojeg razloga, u slučaju čega uporaba fotografije u bilo kojoj budućoj publikaciji prestaje. Pristajem takav zahtjev podnijeti u pisanom obliku.

**Potpisao/la:**

**Datum:**

***Važno! Ovaj obrazac potrebno je proslijediti na   
web stranici natjecanja za najbolje fotografije***

**Obrazac A: Fotografovo odricanje**

Ja, ... („fotograf”), odobravam Europskom policijskom uredu (na adresi Eisenhowerlaan 73, 2517 KK Den Haag, Nizozemska) („Europol”), te njegovim pravnim sljednicima globalno pravo uporabe, umnažanja, prisvajanja, izmjene, distribucije, objave (ili razloga za objavu) te javnog prikaza niže opisane/ih fotografije/a:

………………………………………………………... (broj fotografija)

u bilo koju svrhu, uključujući, ali ne ograničavajući se na Europolove kalendare. Za izbjegavanje sumnje ovo obuhvaća bilo koju buduću publikaciju koja može biti ponuđena javnosti (uključujući posredstvom trećih strana kao što su izdavači novina).

Razumijem i slažem se da fotografije smiju biti korištene u cjelini ili djelomično, u bilo koje vrijeme, u kompozitnom ili distorziranom obliku, u boji ili na drugi način te da smiju biti objavljene putem bilo kojeg medija uključujući, ali ne ograničavajući se na tiskani medij, video te/ili na internetu. Ovim pristankom ovlašćuje se svaki početni te svaki sljedeći prikaz ili objava fotografija u bilo kojem trenutku.

Ja sam jedini/a i ekskluzivni/a vlasnik/ca svih prava povezanih s fotografijama. Niti jedan njihov dio nije preuzet ili se temelji na nekom drugom radu; niti jedan dio ne krši autorsko pravo ili bilo koje drugo pravo bilo koje osobe kao niti bilo koje postojeće pravo EU-a ili nacionalno pravo. Reprodukcija, objava, izlaganje ili bilo koja druga Europolova uporaba u bilo kojem obliku neće ni na koji način, izravno ili neizravno, kršiti prava bilo koje osobe.

Za slučaj da bilo koja od fotografija prikazuje jasno prepoznatljivu osobu, naveo/la sam sva imena, adrese i telefonske brojeve takvih osoba kao i njihov pisani pristanak za uporabu njihovih slika u svrhe koje odredi Europol.

Odričem se svakog prava na pregled/odobrenje bilo kojeg gotovog proizvoda te oslobađam Europol od bilo kakve odgovornosti uslijed bilo kakve distorzije, izmjene ili uporabe u kompozitnom obliku bilo namjerno ili drukčije, koje se mogu pojaviti pri obradi ili pripremi završnog proizvoda.

Obvezujem se nadoknaditi štetu i smatrati Europol nedužnim po pitanju bilo kakvih gubitaka, štete, troškova, naknada, pravnih taksi, naplata, procjena, iznosa plaćenih tijekom nagodbi, kazni i troškova koji bi mogli biti postignuti, određeni ili snošeni zbog: (1) bilo kakvog kršenja vlasničkog ili autorskog prava; (2) bilo kakvog klevetničkog ili nezakonitog sadržaja na fotografijama; (3) bilo kakvog napada na privatnost ili prijestupa pri fotografiranju ili objavi fotografija; ili (4) bilo kakve druge povrede ovog angažmana.

Razumijem da me ovaj instrument pravno obvezuje te da sam dobrovoljno potpisao ovu Izjavu.

Nastavlja se/...

U ZNAK POTVRDE, proveo/la sam i dostavio/la ovu Izjavu o pristanku, odricanju odgovornosti, nadoknadi štete i oslobađanju od obaveza s datumom po prvi put navedenim niže.

**Fotograf**

[Potpis]

[Ime i prezime štampanim slovima]

[Datum]

Adresa:

**Pristanak Tijela zaduženog za provedbu zakona (LEA)[[1]](#footnote-1)٭**

[Potpis]

[Ime i prezime štampanim slovima]

[Pozicija]

Naziv organizacije i njezina adresa:

1. ٭ Potrebno samo kada fotografija prikazuje aktivnost ili opremu koju se s pravom može smatrati povjerljivom. Uzvratni potpis zahtijeva se kako bi se osiguralo da Europol bude uvjeren da objava neće za ishod imati nikakvo kršenje internih/nacionalnih pravila LEA-e. [↑](#footnote-ref-1)